[{"text_idx": "#000000", "text": "Eventa Servo \u2013 oftaj demandoj (FAQ)"}, {"text_idx": "#000001", "text": "Neesperantistaj asocioj kaj firmaoj kiuj tamen konscie elektas nomon en Esperanto estu niaj ambasadoroj! Esperanto estas pli populara ol tiom, kiom multaj imagas. Markolibro ne nur helpas esperantistojn konscii pri grupoj, kiuj mem elektas nomon en Esperanto, sed montras al tiuj grupoj, ke nia komunumo pozitive atentas pri ili. Tio naskas eblojn por pluraj kunlaboroj kun grupoj, kiuj agadas komerce au\u0306 pri aliaj kampoj de nia socio. Mi intertempe laboras pri nova, kvinlingva eu\u0306ropa Markolibro, kiu povos evolui al alikontinentaj markolibroj. Temas pri longedau\u0306ra projekto. Regule aperas novaj markonomoj. Via subteno estas nepra instigo al tio!"}, {"text_idx": "#000002", "text": "S\u0302ajnas esti nova tendenco: doni al kompanio, produkto au\u0306 servo nomon en Esperanto. En 2015, ekzemple, la flandra Rug\u0302a Kruco malfermis du novajn gravajn konstruaj\u0302ojn en Mechelen: Sango kaj Sukuro. Vredeseilanden en somero de 2017 decidis adopti novan nomon tutmonde: Rikolto. Mia intereso estis vekita..."}, {"text_idx": "#000003", "text": "Post iom da serc\u0302ado mi trovis ke en 2011 aperis listo de c\u0302. 90 markoj/varoj en la retpag\u0302o Mi ek-g\u0302isdatigis tiun liston, sed rapide rimarkis ke nur en Belgio ekzistas pli ol 100 (!) belgaj firmaoj kaj asocioj kiuj elektis nomon en Esperanto. Mi entuziasmig\u0302is pri tio kaj kreis nederlandlingvan bros\u0302uron. Mi baldau\u0306 rimarkis, ke multaj kompanioj kaj asocioj trovis inspiron en Esperanto por sia (nova) nomo ankau\u0306 en Nederlando. Mi tiam decidis fari Beneluks-version. G\u0302i estis eldonita en 2019."}, {"text_idx": "#000004", "text": "120-pag\u0302a libro (nederlandlingva) kostas 6 EUR kaj estas ac\u0302etebla nur en la retbutiko de Flandra Esperanto-Ligo au\u0306 rekte de Yves Nevelsteen dum renkontig\u0302oj."}, {"text_idx": "#000005", "text": "La markolibro-projekto ig\u0302is parto de fonduso Instigo. Tial mi povas senpage disponigi la du aperintajn verkojn en PDF-versio. Alklaku la bildon por g\u0302in els\u0302uti:"}, {"text_idx": "#000006", "text": "Nuntempe mi laboras pri kvinlingva internacia markolibro. Tio estas ege multe da laboro!"}, {"text_idx": "#000007", "text": "Mi kreis Telegram-grupon \u201cMarkoj en Esperanto\u201d kie ni kune kolektas kaj prikomentas Esperanto-inspiritajn markonomojn. Mi invitas vin alig\u0302i al tiu grupo. Estas jam 50 membroj!"}, {"text_idx": "#000008", "text": "C\u0302ar ne c\u0302iu volas ekkoni, instali au\u0306 ekuzi novan programon kiel Telegram, mi eksportis la babilejan historion de la grupo. Alklaku la dekstran bildon por tralegi g\u0302in kiel en normala retejo!"}]